एमाले र माओवादीको मिलन त्यति सहज र निकट लाग्दैनथ्यो । पछिल्लो दश वर्षमा पटकपटक सत्ता साझेदारी गरे पनि यी दुई दलबीचको तीक्तता केही दिनअघिसम्म पनि छताछुल्लै थियो । कार्यकर्ता वा जनताको तहमा त झन् एमाले र माओवादीबीच एकताको कुरा चल्ने कल्पना पनि थिएन । स्थानीय चुनावको अनुभव र केन्द्र तथा प्रदेश सभा चुनावको चुनौतीले वाम गठबन्धन र वाम एकताको खाका निर्माणलाई अचानक सम्भव बनाइदियो ।
